title: "Nuurdkap (Prowins)"
text: "Det Nuurdkap Prowins (\u00fc\u00fcb Afrikaans: Provinsie Noord-Kaap, \u00fc\u00fcb Tswana: Kapa Bokone) as ian faan d\u00f6n nj\u00fc\u00fcgen prowinsen faan S\u00fc\u00fcdaafrika. At prowins leit uun a nuurdwaast faan't lun. Uun a nuurd leit Botsuana, uun a nuurduast det Nuurdwaast Prowins, uun a uast det Freistoot Prowins, uun a s\u00fc\u00fcduast det Uastkap Prowins, uun a s\u00fc\u00fcd det Waastkap Prowins, uun a waast a Atlantik an uun a nuurdwaast Namiibia. Det hee 1.145.861 lidj (2011). At hoodsteed faan\u2019t prowins as Kimberley.\n\nGeografii\nDet Nuurdkap Prowins as det gratst prowins uun S\u00fc\u00fcdaafrika. Det as en flaak felsig regiuun an hee ei f\u00f6l buumer an \u00f6ler plaanten. At kliima as dr\u00fcg, m\u00e4 bluat amanbi 250 mm rian uun't juar. A s\u00fc\u00fcd faan't prowins as dial faan det Grat Karoo, wat en hualeww\u00fcstenlunskap hee. Uun a nuurd leit dial faan det Kalahari-W\u00fcst. De Oranje Struum leept troch't prowins tu Atlantik uun a waast.\n\nSteeden\n\nD\u00f6n tjiin gratst steeden uun't prowins san:\n\nIindialing faan Ferwalting\n\nAt prowins hee fiiw distrikt-munisipaliteeten:\n Frances Baard \n John Taolo Gaetsewe \n Namakwa\n Pixley ka Seme\n ZF Mgcawu\n\nBef\u00f6lkring\nDet letst folksteeling wiar uun't juar 2011. Efter a resultooten hee't prowins 1.145.861 lidj: 580.889 faan a lidj san w\u00fcfh\u00f6\u00f6d an 564.972 san karmen.\n\nSpriiken\n\nEfter't folksteeling uun't juar 2001, 68 % faan a lidj uun't prowins snaaket Afrikaans an 20,8 % Tswana (Setswana).\n\nHistoore\nAt prowins wurd 1994 gr\u00fcnlaanjen. Iar wiar det dial faan det Kapprowins.\n\nPolitiik\n\nDet Northern Cape Provincial Legislature as at parlament faan't prowins. Det weelet at kabinet an a premier-minister faan't prowins faan't partei of koalitschuun, wat d\u00f6n miast lasmaaten uun't parlament hee. A premier-minister faan't prowins sant 2019 as Zamani Saul faan det African National Congress (ANC). Det ANC as sant 1994 det starkst partei uun't parlament.\n\nD\u00f6n ual premier-ministern san: Sylvia Lucas (2013-2019), Grizelda Cjiekella (2012-2013), Hazel Jenkins (2009-2013), Elizabeth Dipuo Peters (2004-2009), Manne Dipico (1994-2004).\n\nWiartskap\nAt prowins hed uun't juar 2016 en BIP faan 90.833 miljuunen Rand, wat 2,1 % faan't BIP faan S\u00fc\u00fcdaafrika as.\n\nKwelen\n\nProwins uun S\u00fc\u00fcdaafrika"